ddrg/super_eurlex huggingface dataset:
4.2

Idir an dá linn, molann CESE roinnt saincheisteanna ar ghá athbhreithniú a dhéanamh orthu laistigh de na tograí. Sa chomhthéacs sin, tá sé á chur i bhfios go láidir ag CESE gur príomhthosaíocht é an leas coiteann poiblí chun cobhsaíocht an mhargaidh airgeadais a chosaint agus, i ndáil leis sin, gur gá cothromaíocht chuí a bhaint amach le spriocanna beartais eile, agus é á áirithiú san am céanna nach gcuirfear cobhsaíocht airgeadais i mbaol. Níor cheart é a bheith mar thoradh ar ghlacadh chaighdeáin Basel III san Aontas go mbainfear an bonn den sprioc maidir le cobhsaíocht an mhargaidh airgeadais a mhéadú d’fhonn a bheith níos ullmhaithe do shuaiteacht eacnamaíoch agus géarchéimeanna eacnamaíocha amach anseo. Thairis sin, ba cheart do na bearta atá beartaithe a áirithiú, i gcás ar bith, go neartófar a thuilleadh caipitliú na mbanc, agus a n-iomaíochas a áirithiú san am céanna: (i) Deireadh a chur leis an gcoinníollacht atá bunaithe ar ghlacadh rátálacha don réiteach idirthréimhseach chun tionchar an íosráta aschuir ar chorporáidí gan rátáil a laghdú (Airteagal 465(3)). Is é is cúis leis sin cumhdach íseal na rátálacha seachtracha le haghaidh mhargadh an Aontais agus chun nach mbeifear ag brath an iomarca ar rátálacha seachtracha, i gcomhréir leis an Treoir maidir le Gníomhaireachtaí Rátála Creidmheasa. (ii) Maidir leis an socrú idirthréimhseach do mhorgáistí cónaithe le haghaidh an íosráta aschuir, tá CESE ag iarraidh ar an gCoimisiún meastóireacht a dhéanamh ar an deis chun é a athbhreithniú ó roinnt peirspictíochtaí éagsúla (cóimheas iasachta/luacha, neamhshiméadracht idir modheolaíochtaí riosca, íogaireacht i leith riosca) chun iarmhairtí neamhbheartaithe a sheachaint i dtaca leis an rochtain ar mhorgáistí cónaithe. Mar sin féin, ba cheart a chur san áireamh in aon athbhreithniú den sórt sin gur gá aon bhaol go dtarlódh boilgeog tithíochta a sheachaint. (iii) Athbhreithniú breise ar na forálacha maidir leis an gcur chuige bunaithe ar rátálacha inmheánacha (IRB) lena gceadaítear aibíochtaí réadacha a úsáid seachas aibíochtaí seasta d’fhonn an fíor-riosca atá leabaithe ann a léiriú. (iv) Na fachtóirí coinbhéartachta creidmheasa (CCF) a choinneáil ag 20 % i gcás ítimí teagmhasacha a bhaineann le hidirbhearta (e.g. bannaí feidhmíochta, bannaí tairisceana, barántais) mar gheall ar an ról lárnach atá acu i ngeilleagar an Aontais, ionas go mbeidh siad comhsheasmhach le sonraí mainneachtana iarbhír an mhargaidh ábhartha. (v) Ba cheart meastóireacht bhreise a dhéanamh ar na forálacha a bhaineann leis an margadh caipitil chun go seachnófar an baol go mbeadh tionchar díréireach acu ar na costais a bhaineann le fálú, leachtacht agus cistiúchán do stáit agus do chorparáidí, agus, ar an gcaoi sin, cuidiú le Bainc Infheistíochta Corparáidí an Aontais dul san iomaíocht ar mhargaí an Aontais agus ar mhargaí idirnáisiúnta. (vi) Leasú a dhéanamh ar ríomh na bhfíor-ranníocaíochtaí a dhéanann leasanna mionlaigh leis an gcaipiteal comhdhlúite, rud atá ag teacht salach ar spriocanna Aontas na Margaí Caipitil faoi láthair toisc go gcuireann sé isteach ar an gclaonadh láidir atá ann cuideachtaí a liostú.
4.19.

Tacaíonn CESE le leathnú an tsainmhínithe ar “fuinneamh ó fhoinsí inathnuaite” chun go n-áireofaí níos mó foinsí fuinnimh leis, go háirithe fuinneamh comhthimpeallach a mbaintear leas as le feistí leictreacha amhail teaschaidéil. Tá sé á mholadh, áfach, go sainaithneofaí bithmhais agus bithghás mar fhoinsí fuinnimh atá inathnuaite go páirteach óir ní féidir ach cuid an-bheag den bhithmhais a úsáidtear nó den bhithghás a tháirgtear a mheas mar fhoinsí fuinnimh atá go hiomlán inathnuaite. D’fhéadfaí fuinneamh leachtach inathnuaite (bithbhreoslaí agus breoslaí inathnuaite iompair leachtacha agus gásacha de thionscnamh neamh-bhitheolaíoch) a chumhdach faoin sainmhíniú seo nuair a úsáidfear é go teoranta i dtréimhse shealadach i gcás nach ann do roghanna malartacha. D’fhéadfaí iarscríbhinn nua a chur leis an Treoir i gcás ina gcinntear tionchar na bhfoirmeacha éagsúla bithmhaise, an táirgthe bithgháis agus an fhuinnimh leachtaigh ar an aeráid.
Is geal le CESE an tábhacht atá leagtha sa Togra ar an gcomhtháthú agus an gréasán á chur chun feidhme, agus tugann sé dá aire go gcaithfear inrochtaineacht agus nascacht a áirithiú do réigiúin uile an Aontais i gcás an tráchta paisinéirí agus an tráchta lasta araon, chomh maith le comhordú agus idirnascadh éifeachtúil a áirithiú idir an trácht fadraoin, réigiúnach agus áitiúil faoi seach agus modhanna iompair i nóid uirbeacha. Dá bhrí sin, is díol sásaimh do CESE freisin an oibleagáid a chuirtear ar na Ballstáit le hAirteagal 58 den Togra faoina gcaithfidh siad a áirithiú go mbeidh pleananna náisiúnta iompair agus infheistíochta comhleanúnach le beartas iompair an Aontais.

A bhuí le naisc éifeachtúla lasta iarnróid le bonneagar, a chumasóidh luas leordhóthanach agus a chuirfidh leis an bponcúlacht, beidh earnáil an iarnróid in ann páirt iomlán a ghlacadh sa slabhra iompair idirmhódach, ós rud é go raibh an easpa poncúlachta ar cheann de na príomhchonstaicí go nuige seo a d’fhág nár rogha tharraingteach í an ilmhódúlacht, lena n-áirítear i gcás an iarnróid féin.
4.10.

Measann CESE go bhfuil an togra ag teacht le prionsabal na comhréireachta, ós rud é nach bhfuil i gceist leis ach an leibhéal cosanta is gá a áirithiú le haghaidh an mhargaidh aonair, agus, de réir dealraimh, nach mbeadh tionchar iomarcach ar chomhlachtaí ag gabháil leis. Go deimhin, is é is aidhm don Treoir íosleibhéal cosanta a bhaint amach do chórais cánach na mBallstát, rud a chinnteodh an leibhéal comhair is gá laistigh den Aontas d’fhonn na gcuspóirí atá ann a bhaint amach.
3.5.1

zero-commission ”, go háirithe, is é an cleachtas gan ach táille bheag a ghearradh ar chustaiméirí i leith an ordaithe agus ioncam (an bhróicéara) a fháil as “lacáistí” ón ionad trádála. Ina lán cásanna, bíonn na horduithe trádála go léir dírithe ar chomhpháirtí trádála amháin. Ní nochtar na “lacáistí” sin do na custaiméirí. Aontaíonn CESE le ÚEUM Cuirtear cosc leis an togra ar an tsamhail luacha saothair ar a dtugtar PFOF, samhail lena bhfaigheann idirghabhálaithe airgeadais táillí óna gcomhpháirtithe trádála mar chúiteamh as gnó a gcliant a stiúradh i dtreo an chomhpháirtí trádála sin. Thar aon ní eile, is samhail mhaoinithe do bhróicéirí ar líne é PFOF, ar minic é ina mhalairt rogha chostéifeachtach ar thrádáil thraidisiúnta na stocmhalartán, go háirithe i gcás infheisteoirí miondíola. I gcás bróicéirí ar a dtugtar bróicéirí “”, go háirithe, is é an cleachtas gan ach táille bheag a ghearradh ar chustaiméirí i leith an ordaithe agus ioncam (an bhróicéara) a fháil as “lacáistí” ón ionad trádála. Ina lán cásanna, bíonn na horduithe trádála go léir dírithe ar chomhpháirtí trádála amháin. Ní nochtar na “lacáistí” sin do na custaiméirí. Aontaíonn CESE le ÚEUM ( 7 ) go dtagann an cleachtas sin salach ar oibleagáid an fhorghníomhaithe is fearr agus ar an trédhearcacht is gá ó thaobh praghsanna. Ar an taobh eile, tugann na bróicéirí ar líne sin rochtain ar sheirbhísí infheistíochta ísealtairsí ar chostas íseal, go háirithe d’infheisteoirí miondíola. Measann an Coiste go bhfuil sé ríthábhachtach trédhearcacht chothrom ó thaobh costais de agus cothroime iomaíochta a áirithiú idir na cuideachtaí teicneolaíochta airgeadais agus na gnáthsholáthraithe. Molann CESE go dtabharfaí aird ar leith ar an tsaincheist sin sna céimeanna den phróiseas reachtach atá amach romhainn.
3.14.

Is díol sásaimh do CESE CCI a bheith beartaithe don pháirceáil shábháilte do thiománaithe gairmiúla ar an líonra mótarbhealaí tras-Eorpach. Is féidir le feidhmchláir theileamaitice le haghaidh páirceáil shábháilte feabhas suntasach a chur ar chomhlíonadh tréimhsí tiomána agus scíthe. Cuireann CESE in iúl, áfach, gurb é an fhadhb bhunúsach atá ann do chuideachtaí agus do thiománaithe gairmiúla araon an bonneagar neamhleordhóthanach i limistéir scíthe mótarbhealaí, rud a fhágann go mbíonn plódú iontu san oíche dá bharr. Ní mór forbairt bonneagair a bheith fite fuaite le seirbhísí atá bunaithe ar CCI (e.g. páirceáil in áirithe).
2.11.

Aithníonn CESE an ról comhlántach is féidir le micridhintiúir a imirt maidir leis an rochtain ar uas-sciliú agus athoiliúint a leathnú agus, ag an am céanna, riachtanais athraitheacha an mhargaidh saothair á gcur san áireamh. Is díol sásaimh do CESE freisin go moltar do na Ballstáit micridhintiúir a nascadh lena mbeartais fostaíochta, lena n-áirítear beartais ghníomhacha maidir leis an margadh saothair, d’fhonn cuidiú le mímheaitseálacha scileanna a laghdú in earnálacha agus i réigiúin, agus rochtain ar cháilíochtaí iomlána á hurramú ag an am céanna. Maidir le “inchruachtacht” na micridhintiúr, cuireann CESE i bhfios go láidir nár cheart a mheas go mbeadh a leithéid ar aon luach le cáilíochtaí iomlána. Ba cheart, dá bhrí sin, na Ballstáit a spreagadh chun micridhintiúir a áireamh ina gcreataí cáilíochtaí náisiúnta. Ba cheart na comhpháirtithe sóisialta a bheith rannpháirteach sa dearadh sin ar an leibhéal náisiúnta agus sa mhachnamh a dhéanfar faoi conas is féidir aitheantas a thabhairt do mhicridhintiúir agus iad a chur le cáilíochtaí páirteacha.
4.7.

Is gá comhoibriú ar bhonn níos mó le feirmeoirí chun creidmheasanna carbóin a eisiúint agus ní mór an comhthéacs idirnáisiúnta a chur san áireamh. Go deimhin, tá córais creidmheasanna carbóin cruthaithe ag tíortha eile cheana féin. In 2021, is é EUR 5,20 in aghaidh an tona an praghas a bhí ar lamháltais charbóin a eisíodh le déanaí sa tSín agus d’fhéadfadh EUR 20,5 in aghaidh an tona a bheith i gceist leo in 2030 (i gcomparáid leis an EUR 30 nó fiú EUR 40 in aghaidh an tona ar an meán atá beartaithe don cheapadh carbóin san Eoraip) ( 11 )
5.2.

Foráiltear in Airteagal 8 na Treorach do dheimhniú i ndáil leis an ngás in-athnuaite agus leis an ngás ísealcharbóin. I gcomhréir leis an Treoir maidir le Fuinneamh Inathnuaite, déanfar é sin trí úsáid a bhaint as an gcóras cothromúcháin maise a bunaíodh cheana do bhreoslaí in-athnuaite in earnáil an iompair. Dar leis an tionscal gáis, má tá córais éagsúla náisiúnta um fhíorú ann, cruthófar bacainní ar thrádáil trasteorann i ngás in-athnuaite. Creideann CESE gur gá gáis in-athnuaite a dheimhniú ó cheann go ceann agus tá sé á mholadh aige, ar an ábhar sin, córas aonfhoirmeach uile-AE do chaighdeáin cáilíochta gáis agus inbhuanaitheachta a thabhairt isteach ón tús. Ba cheart a áireamh ann Ráthaíochtaí Tionscnaimh nuashonraithe lena n-áirítear freisin faisnéis maidir le gáis cheaptha teasa agus critéir inbhuanaitheachta. Ar an gcaoi sin, cuirfear feabhas ar leachtacht an mhargaidh gáis agus é á dhícharbónú.
4.4.

Measann CESE gur togra uaillmhianach an togra maidir le hioncam CTA a aistriú ó acmhainn náisiúnta go hacmhainn dhílis. Tá imní ar CESE, áfach, go bhféadfadh sé nach mbeadh dreasacht ann chun truailliú a laghdú go mór mura gcinnteofar gurb é údar an truaillithe a íocfaidh as. Ina theannta sin, creideann CESE gur cheart an prionsabal gurb é údar an truaillithe a íocfaidh as a chur i bhfeidhm go cothrom i ngach Ballstát. Mar sin féin, tá an dúshlán fós ann maidir le conas na hioncaim sin a athinfheistiú ar bhealach a rachadh chun tairbhe do phobail. Ina theannta sin, ní mór tionchar an togra seo ar earnálacha amhail margadh na maoine a mheasúnú de réir tíre nó réigiúin, toisc go bhféadfadh rialacha pleanála a bheith éagsúil go minic ó dhlínse go dlínse agus d’fhéadfadh sé go dtiocfadh ardú ar phraghsanna tithíochta mar thoradh ar chostais éifeachtúlachta fuinnimh. Is díol sásaimh do CESE an sásra coigeartaithe dlúthpháirtíochta sealadach a chabhraíonn le rannchuidiú cóir acmhainní dílse ó na Ballstáit uile a áirithiú, agus uasteorainn agus íosteorainn curtha i bhfeidhm i ndáil leis an eochair OIN. Seachnófar leis sin cás ina rannchuideoidh roinnt Ballstát le buiséad an Aontais ar bhealach atá díréireach le méid a ngeilleagar le linn na hidirthréimhse chun geilleagair na mBallstát a dhéanamh níos inbhuanaithe. Os a choinne sin, is ábhar imní do CESE go gcuirfí an Ciste Aeráide Sóisialta i mbaol mura gcuirtear an CTA chun feidhme go hiomlán, agus go dtabharfadh sé sin leithscéal do na Ballstáit an milleán a chur ar an Eoraip as na bearta sin nach bhfuil tóir orthu.
4.18.

Tá TGanna i mbaol áirithe de chleachtais calaoise, mar gheall ar a mbreisluach. Measann CESE go bhfuil sé ríthábhachtach a gcosaint a neartú agus rialuithe a fheabhsú. Áirítear sa togra roinnt gnéithe suimiúla maidir leis an ngné seo, amhail: comhar feabhsaithe agus malartú faisnéise, mar aon le cúnamh frithpháirteach idir na Ballstáit agus leis an gCoimisiún, deimhniú a bhunú do tháirgeoirí TGanna, nó an fhéidearthacht ainm fearainna chúlghairm nó a aistriú. Is cosúil go bhfuil easpa uaillmhéine ag baint le roinnt tograí eile atá níos sainiúla maidir le TGanna a chosaint ar an idirlíon, nó nach bhfuil na huirlisí is gá ann chun an chosaint sin a fhorghníomhú. Cuireann CESE i bhfios go láidir gur cheart an ceart a thabhairt do tháirgeoirí a dtáirgí a chosaint, ach níor cheart a mheas in aon chás go bhfuil siad freagrach as déanamh amhlaidh. Ba cheart don Choimisiún agus do na Ballstáit leanúint den fhreagracht maidir le TGanna a chosaint, agus ba cheart dóibh gach iarracht is gá a dhéanamh chun an chosaint sin a áirithiú.
3.16.

Cuireann CESE in iúl freisin go bhfuil na féidearthachtaí maidir le laghdú sonrach cánach a dheonú dá bhforáiltear in Airteagal 8(2) agus in Airteagal 18 maidir le cineálacha áirithe trealaimh agus tionscail dianfhuinnimh thar a bheith roghnaitheach agus go bhféadfadh sé, mar gheall ar a nádúr lánroghnach, go mbeidís ina gcúis leis an iomaíocht cánach chéanna a bhfuil togra an Choimisiúin ag iarraidh deireadh a chur léi. Is deacair a thuiscint cad chuige nár tugadh tosaíocht do réiteach simplí díreach, amhail leibhéil chánach a laghdú do ghníomhaithe gnó. Tá ábharthacht ar leith ag an méid sin maidir le “próisis mhianreolaíocha” ar féidir iad a chumhdach leis na roghanna laghdaithe faoi Airteagal 18, ach é sin faoi rogha an Bhallstáit lena mbaineann, rud is cúis le héiginnteacht dhlíthiúil agus iomaíocht cánach.
3.3.7.

Ós rud é go bhfuil ról lárnach ag gnólachtaí sa chlaochlú digiteach, measann CESE go bhfuil sé ríthábhachtach glacadh teicneolaíochtaí digiteacha sna fiontair go léir a spreagadh. Tacaíonn CESE leis an sprioc ráta úsáide 70 % a bhaint amach i ndáil leis sin, ach tá sé den tuairim nár cheart na teicneolaíochtaí a shainiú go mion ná go heisiach, óir d’fhéadfadh an méid sin a bheith ina bhac ar an nuálaíocht. Cé go bhfuil IS, seirbhísí néalríomhaireachta agus mórshonraí ábhartha mar theicneolaíochtaí straitéiseacha sa lá atá inniu ann, beidh teicneolaíochtaí nua á bhforbairt i gcónaí, agus molann CESE an sprioc thuasluaite a bheith neodrach ó thaobh na teicneolaíochta de.
4.6.

Caithfidh gur ar neodracht na teicneolaíochta a bhunófar an t-athbhreithniú ar an rialachán maidir le caighdeáin CO 2 , ach á chur san áireamh nach ardfheidhmíocht éifeachtúlachta fuinnimh a bheidh á tairiscint faoi na roghanna uile. Cé gur léir gurb é an leictriú an phríomhrogha maidir le dícharbónú an iompair de bhóthar, b’fhéidir nárbh é an rogha b’ábhartha é i gcás iompar lasta nó iompar fadaistir. Faoi mar a cuireadh i bhfáth sa Teachtaireacht ón gCoimisiún Eorpach A Clean Planet for all [Pláinéad Glan do Chách] in 2018, caithfear lear suntasach teicneolaíochtaí a mheas agus caithfidh gur ar neodracht na teicneolaíochta a bhunófar cur chuige an Aontais. Beidh ról ag ceallraí, hidrigin, bithbhreoslaí ardfhorbartha, bithmheatán agus leachtaí leictreonacha i ndícharbónú an chórais iompair. Tacaíonn CESE leis an bprionsabal “neodracht na teicneolaíochta” agus cuireann sé i bhfáth a riachtanaí atá sé na gléasraí cumhachta uile a chomhlíonann caighdeáin CO 2 agus caighdeáin astaíochtaí i gcomhréir le cuspóirí an Chomhaontaithe Ghlais don Eoraip a choinneáil i meascán na modhanna iompair.
3.5.1.

Chomh maith le huisce glan, mar a luaitear thuas, tá ithir shláintiúil, rud atá tábhachtach le gur féidir na comhábhair bhunúsacha le haghaidh an bhia a fhás, ar cheann de na hacmhainní is tábhachtaí do gach neach beo, lena n-áirítear daoine agus ainmhithe. Tá daonra an domhain ag dul i méid: faoi dheireadh na haoise seo, beidh orainn thart ar 10 mbilliún duine a bheathú ar bhonn inbhuanaithe. Tá an bia agus an fheirmeoireacht thraidisiúnta ar cheann de na príomhfhoinsí de na gáis ceaptha teasa CO 2 agus meatán. Ciallaíonn sé sin go bhfuil gá le cuid mhór T&F chun taighde a dhéanamh ar thalmhaíocht atá neodrach ó thaobh na haeráide de agus chun forbairt a dhéanamh ar an gcineál sin talmhaíochta le go mbeidh táirgeadh inbhuanaithe bia ann don 10 mbilliún duine a mbeidh cónaí orthu ar fud an domhain. Faoi láthair, is ar T&F a chaitear thart ar 10 % de bhuiséad talmhaíochta agus feirmeoireachta an Aontais. Molann CESE an figiúr sin a ardú go 20 % chun cur le T&F do theicneolaíochtaí feirmeoireachta inbhuanaithe nua, lena n-áirítear go háirithe an róbataic i dteicneolaíochtaí feirmeoireachta agus bia.
2.2.2

Tacaíonn CESE leis an gcuspóir atá ag an gCoimisiún Eorpach creat rialála a chruthú ina mbeadh ról níos mó ag an earnáil árachais mar infheisteoir chun an t-aistriú chuig geilleagar inbhuanaithe a mhaoiniú agus chun iarmhairtí COVID-19 a chomhrac. Ag an am céanna, cuireann CESE i bhfáth a thábhachtaí atá sé gan dochar a dhéanamh do chuspóirí cosanta an chreata Sócmhainneacht II, eadhon daoine árachaithe agus tairbhithe a chosaint agus an chobhsaíocht airgeadais a chaomhnú. D’fhéadfaí an chosaint sin a chur i mbaol, áfach, dá dtarlódh sé, d’fhonn tacú leis an gComhaontú Glas don Eoraip, nach ndéanfaí dianmheasúnú riosca ar infheistíochtaí na n-árachóirí. Maidir leis na rialacha cosanta tomhaltóirí a fhoráiltear sa chreat Sócmhainneacht II, ba cheart a áirithiú go gcuimseoidh siad infheistíochtaí agus gníomhaíochtaí na hearnála árachais in earnálacha ina n-infheistíonn árachóirí ar bhonn iarratas ó na húdaráis nó ón rialtas. Féadfar na hinfheistíochtaí sin a chúiteamh nó a phionósú de réir an cháis. I gcás ar bith, ní mór aon infheistíocht faoin gComhaontú Glas don Eoraip nó, mar shampla, faoin ionstraim théarnaimh NextGenerationEU, a bheith faoi réir an mheasúnaithe riosca chéanna a dhéantar maidir le gach infheistíocht eile. Le gur féidir maoirseacht inbhuanaithe a dhéanamh ar an árachas, teastaíonn measúnú riosca fianaisebhunaithe agus an caipiteal a thomhas bunaithe ar an measúnú sin. Is díol sásaimh do CESE an cur chuige atá ag an gCoimisiún Eorpach maidir le hathbhreithniú a dhéanamh ar na rialacha atá ann cheana maidir le ceanglais chaipitil chun na cásanna sin inar cruthaíodh ceanglais mhíchuí (iomarcacha nó easnamhacha) a dhéanamh amach. Léiríonn na tograí ón gCoimisiún Eorpach an méid solúbthachta a d’fhéadfaí a chruthú dá thoradh sin amháin. Mar sin féin, i gcás ina bhfuil na ceanglais chaipitil ró-íseal (e.g. rioscaí a bhaineann leis an athrú aeráide), ní mór iad a ardú chun cobhsaíocht na hearnála a áirithiú.
1.4.

Níor cheart, áfach, an daonlathas ná an cothromas sláinte a bheith thíos leis na bearta gasta sin. Níor cheart struchtúr nua buan de chuid an Aontais, struchtúr a bhfuil ríthábhacht ag baint leis agus a bhfuil buiséad poiblí suntasach ann dó, a chruthú más clásail eisceachtúla do ghéarchéimeanna tromchúiseacha an bonn atá leis. Is ábhar imní do CESE go háirithe an ról fíortheoranta a thugtar le HERA do Pharlaimint na hEorpa, do na húdaráis réigiúnacha, do chomhlachtaí árachais sláinte agus d’eagraíochtaí na sochaí sibhialta, lena n-áirítear na comhpháirtithe sóisialta, amhail ceardchumainn a dhéanann ionadaíocht ar oibrithe in earnálacha na sláinte, chomh maith le heagraíochtaí na sláinte poiblí, eagraíochtaí othar agus comhionannais, soláthraithe seirbhíse, eagraíochtaí neamhbhrabúis agus institiúidí taighde neamhthráchtála. Creideann CESE go gcaithfear ról gníomhach a thabhairt do na geallsealbhóirí sin in obair HERA. Cuireann CESE in iúl, go háirithe, an ról ríthábhachtach a bhí ag na hoibrithe túslíne, go háirithe iad siúd a bhí ag obair in earnálacha an chúraim sláinte agus na hoibrithe deonacha, sa fhreagairt do phaindéim COVID-19.
Tá dhá bhealach ar féidir le tomhaltóirí deiridh a mbille fuinnimh a laghdú: a) trí fhuinnimh a shábháil agus b) trí úsáid a bhaint as fuinneamh in-athnuaite áitiúil. Is é an fhadhb atá ann go bhfuil gá le hinfheistíochtaí tosaigh don dá cheann acu sin (e.g. insliú teirmeach, feistí nua níos eacnamaíche, córais fhótavoltacha gréine etc.). De ghnáth, ní féidir leis na daoine is mó atá thíos le praghsanna arda fuinnimh íoc as na hinfheistíochtaí sin. D’fhéadfadh conarthaí arna rialú ag an stát réiteach a chur ar fáil: dhéanfadh an stát na hinfheistíochtaí sin a mhaoiniú roimh ré agus dhéanfadh tomhaltóirí úis agus aisíocaíochta a shocrú a bhuí le cuid dá gcoigiltí ar a mbillí leictreachais agus téimh. D’fhéadfadh na tomhaltóirí sin an chuid eile de na coigiltí a choinneáil. Tá éirithe go maith ag an tsamhail sin i dtíortha i mbéal forbartha. D’fhéadfaí í a aistriú go héasca chuig an Eoraip. Tá sé tábhachtach cloí le híoschaighdeáin dhlí na dtomhaltóirí, amhail cuntasaíocht thrédhearcach agus roghanna maidir le foirceannadh. Rogha eile is ea deontais infheistíochta dírí.

Tá dhá bhealach ar féidir le tomhaltóirí deiridh a mbille fuinnimh a laghdú: a) trí fhuinnimh a shábháil agus b) trí úsáid a bhaint as fuinneamh in-athnuaite áitiúil. Is é an fhadhb atá ann go bhfuil gá le hinfheistíochtaí tosaigh don dá cheann acu sin (e.g. insliú teirmeach, feistí nua níos eacnamaíche, córais fhótavoltacha gréine etc.). De ghnáth, ní féidir leis na daoine is mó atá thíos le praghsanna arda fuinnimh íoc as na hinfheistíochtaí sin.
3.2.1.

Baineann táirgiúlacht le héifeachtúlacht an táirgthe eacnamaíoch agus sainmhínítear go bunúsach í de réir an chóimheasa ionchuir/aschuir. Cuireann méadú táirgiúlachta atá cóir agus inbhuanaithe leis an iomaíochas, an rathúnas agus an cóineasú aníos san fhadtéarma. Os a choinne sin, dá nglacfaí leis an éagóir agus leis an neamh-inbhuaine agus an táirgiúlacht á tóraíocht, d’fhéadfadh sé go gcuirfí níos mó brú ar fhostaithe agus ar fhostóirí, agus go ndéanfaí cur isteach ar an inbhuaine comhshaoil, an iomaíocht a shaobhadh, an neamhionannas a mhéadú agus bac a chur ar an bpróiseas aistrithe. I bhfianaise an méid thuas, is díol sásaimh do CESE cur chuige an Choimisiúin maidir le táirgiúlacht a fheabhsú ar bhealach a bheidh dírithe ar an rathúnas trí ardteicneolaíochtaí agus nuálaíocht a chur chun cinn, trí scileanna daoine a neartú, oiliúint agus oideachas a mhéadú, aistriú agus luachshocrú an eolais a neartú agus éifeachtúlacht acmhainní a chur chun cinn. Tá sé á chur i dtreis ag CESE go háirithe gur gné thábhachtach den chur chuige maidir le táirgiúlacht chothrom í an inbhuaine shóisialta freisin.
2.4.

Léiríonn na ranguithe domhanda TTN i dtaca le hiomaíocht dhomhanda go bhfuil AE-27 ag titim chun deiridh ar SAM agus an Áise, go háirithe an tSín agus an Chóiré Theas, a mhéid a bhaineann le TTN, go háirithe ó thaobh Eochairtheicneolaíochtaí Cumasúcháin (ETCanna) (e.g. an Intleacht Shaorga, Meaisínfhoghlaim, Róbataic, Samhlacha Gnó Digiteacha, etc.). Na dúshláin a phléitear faoi (a) agus (b), luaitear iad i dteachtaireacht COM(2021) 407 ón gCoimisiún. Is amhlaidh a chuir CESE dúshlán (c) leis, d’aon ghnó, mar atá – iomaíocht dhomhanda in TTN, ón Áise go háirithe (an tSín, an Chóiré Theas, etc.) – óir creideann CESE go gcaillfidh an tAontas Eorpach na milliúin post ardcháilíochta, rud a dhéanfaidh sochar don Áise, mura dtabharfar aghaidh ar an dúshlán sin go rathúil, agus gur cailliúint saibhris agus caighdeán saoil dá réir a bheidh ann do mhuintir na hEorpa. Is de thoradh TTN a ghinfear an chuid is mó de na poist ardcháilíochta sa todhchaí. Má aistrítear an cheannaireacht teicneolaíochta in go leor tionscal go dtí an Áise, aistreofar poist ardcháilíochta go dtí an Áise freisin.